Kaapstad-betogers op waarskuwing vrygelaatBetogings het Woensdag op Jakes Gerwelrylaan naby Mitchells Plain in Kaapstad opgevlam (2 Mei 2018). Foto: ANA Agt persone wat vandeesweek in hegtenis geneem is tydens gewelddadige betogings in Kaapstad, het in die Mitchells Plain-landdroshof verskyn. Die persone is op waarskuwing vrygelaat. Dit volg ná ŉ week van onrus tussen inwoners van Mitchells Plain en betogers van die nabygeleë Sigalo- informele nedersetting wat sleutelpaaie afgesper het oor diensleweringskwessies. Een persoon is dood toe ŉ minibustaxi deur die skare gejaag het. Sigalo-inwoners het intussen buite die Athlone-landdroshof vergader waar 30 lede van dié gemeenskap in die hof sou verskyn in verband met die betogings. Die polisie moes van rubbekoeëls en traangas gebruik maak om die skare te verjaag. ŉ Vulstasie, kitsbank en ŉ winkel is Woensdag tydens die betogings aan die brand gesteek. Stad Kaapstad het bevestig die situasie is intussen kalm en polisiebeamptes monitor die gebied.